উপজেলার সহড়ন্দ গ্রামের আদিবাসি আমনারায়ন পাড়ায় মঙ্গলবার সকাল ৯ টার দিকে একটি লিখিত ব্যানার ঝুলিয়ে এ নিষেধ জারি করেছে আদিবাসিরা।  ওই পাড়ার আদিবাসী ভুলেন মরমু , সমরু উরাও ও বাহাদুর মরমু জানান, ভোট লেগে আমাদের ঘুম,শান্তি সব নষ্ট হচ্ছে। আমরা খেটে খাওয়া মানুষ সারা দিন মাঠে কাজ করে সন্ধ্যায় দুটো খেয়ে ঘুমাতে যাই। আর এ সময় শুরু হয় বিভিন্ন প্রার্থী ও কর্মী সমর্থকদের আসা-যাওয়া। তারা সন্ধ্যা থেকে ভোর পর্যন্ত  ভোট চাইতে একের পর এক আসতেই থাকে এতে আমাদের ঘুম , শান্তি কিছুই হচ্ছে না। তাই আমাদের পাড়ার সকলের সম্মতিক্রমে এ ব্যানার ঝুলিয়ে দিয়েছি।